LIETUVOS RESPUBLIKOS FINANSŲ MINISTRAS

ĮSAKYMAS

DĖL UAB „BŪSTO PASKOLŲ DRAUDIMAS“ VALDYBOS NARIŲ SKYRIMO

2023 m. rugpjūčio 2 d. Nr. 1K-287

Vilnius

Vadovaudamasi Lietuvos Respublikos akcinių bendrovių įstatymo 20 straipsnio 1 dalies 3 punktu, 29 straipsnio 7 dalimi, 33 straipsnio 3 dalimi, Valstybės turtinių ir neturtinių teisių įgyvendinimo valstybės valdomose įmonėse tvarkos aprašo, patvirtinto Lietuvos Respublikos Vyriausybės 2012 m. birželio 6 d. nutarimu Nr. 665 „Dėl Valstybės turtinių ir neturtinių teisių įgyvendinimo valstybės valdomose įmonėse tvarkos aprašo patvirtinimo“, 46 ir 701 punktais, Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo, patvirtinto Lietuvos Respublikos Vyriausybės 2015 m. spalio 14 d. nutarimu Nr. 1092 „Dėl Atlygio valstybės valdomų įmonių ir savivaldybių valdomų įmonių kolegialių organų nariams mokėjimo tvarkos aprašo patvirtinimo“, 8.1, 8.2 papunkčiais ir 9 punktu, Uždarosios akcinės bendrovės „Būsto paskolų draudimas“ įstatų, patvirtintų Lietuvos Respublikos finansų ministro 1999 m. balandžio 15 d. įsakymu Nr. 99 „Dėl uždarosios akcinės bendrovės „Būsto paskolų draudimas“, 61 punktu ir atsižvelgdama į Asmenų parinkimo į UAB „Būsto paskolų draudimas“ valdybos narius procedūrų komisijos, sudarytos Lietuvos Respublikos finansų ministro 2023 m. birželio 22 d. įsakymu Nr. 1K-241 „Dėl Asmenų parinkimo į UAB „Būsto paskolų draudimas“ valdybos narius procedūrų komisijos sudarymo“, 2023 m. birželio 29 d. sprendimą (posėdžio protokolas Nr. 1) bei Kandidatų į UAB „Būsto paskolų draudimas“ nepriklausomus valdybos narius atrankos komisijos, sudarytos Lietuvos Respublikos finansų ministro 2023 m. birželio 22 d. įsakymu Nr. 1K-242 „Dėl Kandidatų į UAB „Būsto paskolų draudimas“ nepriklausomus valdybos narius atrankos komisijos sudarymo“, 2023 m. liepos 5 d. sprendimą (posėdžio protokolas Nr.1):

1. S k i r i u į UAB „Būsto paskolų draudimas“ (toliau – Bendrovė) valdybą 4 (ketverių) metų kadencijai:

1.1. Giedrę Gečiauskienę;

1.2. Saulių Jokūbaitį – gyvybės draudimo UAB „SB draudimas“ valdybos pirmininką ir direktorių;

1.3. Šarūną Nedzinską – Saldo Bank, UAB, stebėtojų tarybos narį;

1.4. Viliją Petronienę – Lietuvos Respublikos finansų ministerijos Finansų rinkų politikos departamento vyresniąją patarėją;

1.5. Lolitą Šumskaitę – Lietuvos Respublikos finansų ministerijos Finansų rinkų politikos departamento Draudimo veiklos skyriaus vedėją.

2. N u s t a t a u:

2.1. Bendrovės valdybos nario veiklos Bendrovės valdyboje sutarties sąlygas, kurios nurodytos pavyzdinėje Bendrovės valdybos nario veiklos Bendrovės valdyboje sutarties formoje (priedas);

2.2. nepriklausomo Bendrovės valdybos nario ir nario, kuris yra kitas atranką inicijuojančio subjekto pasirinktas asmuo, mėnesinio atlygio už Bendrovės valdybos nario veiklą Bendrovės valdyboje dydį – 1/4 Bendrovės vadovo 2022 metų vidutinio mėnesinio darbo užmokesčio;

2.3. valstybės tarnautojo, einančio Bendrovės valdybos nario pareigas, mėnesinio atlygio už Bendrovės valdybos nario veiklą Bendrovės valdyboje dydį – 1/8 Bendrovės vadovo 2022 metų vidutinio mėnesinio darbo užmokesčio;

2.4. Bendrovės valdybos pirmininko mėnesinio atlygio už Bendrovės valdybos nario veiklą Bendrovės valdyboje dydį – 1/3 Bendrovės vadovo 2022 metų vidutinio mėnesinio darbo užmokesčio.

3. Į g a l i o j u Bendrovės direktorių (su teise perįgalioti):

3.1. atlikti reikalingus veiksmus dėl Bendrovės valdybos narių įregistravimo Juridinių asmenų registre;

3.2. pasirašyti su paskirtais Bendrovės valdybos nariais veiklos Bendrovės valdyboje sutartis.

Finansų ministrė	Gintarė Skaistė